**Velkommen til Kolding Gymnasium**

Du modtager hermed oplysninger om din **Office 365 konto**, som du fremover skal bruge til mange af de it-services, som Kolding Gymnasium tilbyder, f.eks. Office 365, Microsoft Teams, trådløst netværk, skolens printere, gratis Microsoft Office og Windows 10.

Kolding Gymnasium anbefaler, at du bruger en Windows eller en Mac computer. Chromebook eller andre mobiler enheder er ikke tilstrækkelige.

**Skift dit kodeord**

Din personlige **Office 365 konto** er:

**Brugernavn:** **dit-Unilogin@edu.kolding-gym.dk**(start med dit eget Unilogin)

**Adgangskode: Temp + *fire sidste tal i dit cpr.nr*.**

(med stort T i starten af kodeordet og sidste fire X-tegn erstattes med sidste fire tal i dit cpr.nr.)

Eksempel: Temp1111

For at kunne bruge din Office 365 konto er det vigtigt, at du som det første ændrer din adgangskode på hjemmesiden [**http://skolestart.itcfyn.dk**](http://skolestart.itcfyn.dk).

Din ny adgangskode bør være på min. 8 karakter, der bør være mindst 1 stort bogstav, mindst 1 tal, og kodeordet må ikke indeholde ÆØÅ eller dit navn.

**Log ind i Lectio**

Brugernavn: dit Unilogin brugernavn uden @ og det, der står herefter.

Efter ca. 15 min. fra skift af kodeordet til din Office 365 konto kan du logge ind i Lectio med dit nye kodeord.

Vigtigt: Skift ikke dit kodeord inde i Lectio.

**Installer Office 365 og Microsoft Teams**

**Hent og installer** [**Office 365**](https://office.com) **og** [**Microsoft Teams**](https://www.microsoft.com/da-dk/microsoft-teams/download-app)**.**Brug venligst din Office 365 konto.

**Wi-Fi på skolen**

Første dag på skolen vil vi bede dig logge på det trådløse net, der hedder ”SKOLENET” .

Log ind med din **Office 365 konto** dit-Unilogin**@edu.kolding-gym.dk** og dit nye kodeord.

**Unilogin**

Unilogin styres af Styrelsen for IT og læring (STIL).

Har du ikke et Unilogin, bliver der oprettet et nyt Unilogin til dig i starten af skoleåret.

Adgangskoden til dit personlige Unilogin bliver ikke ændret. Dit personlige Unilogin bruger du til eksterne Unilogin-tjenester som f.eks. netprøver.dk, MitCFU, e- og i-bøger, ordbogen.com m.m.

Kontroller dit **Unilogin** på <https://mit.uni-login.dk>.

Du kan skifte adgangskoden til dit Unilogin med dit NemID/MitID.

**Opret konto på Systime**

Gå ind på <https://konto.systime.dk/> og opret din konto til Systime. Denne konto vil du få brug for i starten af din skoletid på gymnasiet.

**Gratis Microsoft Office-pakke**

På vores hjemmeside: <https://www.kolding-gym.dk/it/>  ligger der vejledninger til, hvordan du får installeret en gratis Microsoft Office-pakke (word, excel mm.). Microsoft Office-pakken kan du installere hjemmefra. Her ligger også vejledningen til, hvordan du får adgang til at bruge skolens printere. For at kunne installere skolens printere, skal du være til stede på skolen.

Bliv ikke bekymret, hvis du synes, det er svært. Der bliver holdt it-intro i løbet af de første uger på skolen, her kan du få hjælp.

Når du er startet på Kolding Gymnasium, er du altid velkommen på Rifet – vores IT-medarbejders kontor, hvor du kan få hjælp og vejledning.